ᱵᱷᱤᱛᱤ ᱞᱮᱵᱩ

ᱵᱷᱤᱛᱤ ᱞᱮᱵᱩ ᱠᱚᱧᱮ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ ᱨᱮ ᱢᱮᱱᱟᱜ ᱯᱷᱤᱡᱤ ᱫᱤᱥᱚᱢ ᱨᱮᱱᱟᱜ ᱥᱟᱢᱟᱱ ᱠᱷᱚᱱ ᱢᱟᱨᱟᱝ ᱫᱤᱯ ᱠᱟᱱᱟ᱾ ᱱᱚᱰᱮ ᱜᱮ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ ᱥᱩᱵᱷᱟ ᱢᱮᱱᱟᱜ-ᱟ ᱟᱨ ᱫᱤᱥᱚᱢ ᱨᱮᱱ ᱡᱟᱹᱥᱛᱤ ᱩᱛᱟᱹᱨ ᱦᱚᱲ ᱱᱚᱰᱮ ᱜᱮ ᱠᱚ ᱛᱟᱦᱮᱱᱟ᱾ ᱡᱤᱭᱳᱞᱚᱡᱤ ᱯᱷᱤᱡᱤ ᱚᱥᱴᱨᱮᱞᱤᱭᱟᱱ ᱯᱞᱮᱴ ᱟᱨ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟᱭ ᱯᱞᱮᱴ ᱛᱟᱞᱟ ᱨᱮ ᱢᱮᱱᱟᱜᱼᱟ᱾ ᱚᱛᱱᱚᱜ ᱟᱨ ᱠᱟᱹᱣᱰᱤᱟᱹᱨᱤ ᱵᱷᱤᱛᱤ ᱞᱮᱵᱩ ᱯᱷᱤᱡᱤ ᱫᱤᱥᱚᱢ ᱨᱮᱱᱟᱜ ᱨᱟᱢᱟᱝ ᱫᱤᱯ ᱠᱟᱱᱟ, ᱱᱚᱰᱮ ᱫᱤᱥᱚᱢ ᱨᱮᱱ ᱗᱐% ᱦᱚᱲ ᱠᱚ ᱛᱟᱦᱮᱱᱟ (᱖᱐᱐,᱐᱐᱐ ᱜᱟᱱ) ᱚᱱᱟ ᱥᱟᱶ ᱱᱚᱣᱟ ᱫᱚ ᱯᱷᱤᱡᱤ ᱫᱤᱯᱯᱧᱡ ᱨᱮᱱᱟᱜ ᱛᱟᱞᱢᱟ ᱠᱟᱱᱟ᱾ ᱑᱔᱖ ᱠᱤᱞᱳᱢᱤᱴᱟᱨ (᱙᱑ ᱢᱟᱭᱤᱞ) ᱡᱤᱞᱤᱝ ᱟᱨ ᱑᱐᱖ ᱠᱤᱞᱳᱢᱤᱴᱟᱨ (᱖᱖ ᱢᱟᱭᱤᱞ) ᱚᱥᱟᱨᱟ ᱱᱚᱣᱟ ᱫᱤᱯ ᱫᱚ ᱑᱐,᱓᱘᱙ ᱠᱤᱢᱤ² (᱔,᱐᱑᱑ sq ᱢᱟᱭᱤᱞ) ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾ ᱫᱷᱟᱹᱨᱛᱤ ᱞᱟᱨᱟᱣ ᱟᱨ ᱵᱩᱨᱩᱥᱮᱜᱮᱞ (volcanic) ᱛᱮ ᱱᱚᱰᱮᱱᱟᱜ ᱚᱛᱦᱟᱥᱟ ᱵᱟᱝ ᱥᱟᱹᱢᱩᱱᱟ᱾ ᱱᱚᱣᱟ ᱫᱤᱯ ᱨᱮᱱᱟᱜ ᱛᱟᱞᱟ ᱨᱮ ᱮᱛᱚᱢ ᱠᱷᱚᱱ ᱠᱚᱧᱮ ᱵᱩᱨᱩᱢᱟᱞᱟ ᱱᱚᱣᱟ ᱫᱤᱯ ᱵᱟᱨᱭᱟ ᱥᱟᱹᱢᱩᱱ ᱦᱟᱹᱴᱤᱝ ᱨᱮᱭ ᱦᱟᱹᱴᱤᱝ ᱟᱠᱟᱫᱟ᱾ ᱫᱤᱯ ᱨᱮᱱᱟᱜ ᱛᱟᱞᱟ ᱨᱮ ᱵᱤᱨ ᱥᱟᱶ ᱫᱤᱥᱚᱢ ᱨᱮᱱᱟᱜ ᱩᱥᱩᱞ ᱵᱩᱨᱩ ᱢᱟᱭᱩᱱᱴ ᱛᱳᱢᱟᱱᱤᱵᱷᱤ (᱑,᱓᱒᱔ ᱢᱤᱴᱟᱨ (᱔,᱓᱔᱔ ᱯᱷᱩᱴ) ᱢᱮᱱᱟᱜᱼᱟ᱾ ᱫᱤᱯ ᱨᱮᱱᱟᱜ ᱥᱟᱢᱟᱝ ᱥᱮᱫ ᱟᱹᱰᱤ ᱟᱭᱢᱟ ᱫᱟᱜᱼᱡᱟᱹᱨᱤ ᱦᱩᱭᱩᱜᱼᱟ ᱟᱨ ᱯᱟᱪᱮ ᱥᱮᱫ (ᱵᱟᱨᱱᱤᱝ ᱣᱮᱥᱴ ᱦᱚᱸᱠᱚ ᱢᱮᱛᱟᱜᱼᱟ) ᱫᱚ ᱟᱹᱰᱤ ᱠᱚᱢ ᱫᱟᱜᱼᱡᱟᱹᱨᱤ ᱦᱩᱭᱩᱜᱼᱟ ᱚᱱᱟᱛᱮ ᱱᱚᱣᱟ ᱴᱚᱴᱷᱟ ᱫᱚ ᱥᱟᱢᱟᱝ ᱥᱮᱫ ᱠᱷᱚᱱ ᱨᱚᱦᱚᱨ ᱢᱟᱪᱷᱟ ᱜᱮᱭᱟ᱾ ᱚᱱᱟ ᱞᱮᱠᱟᱛᱮ ᱯᱟᱪᱮ ᱥᱮᱫ ᱟᱹᱠᱷ ᱨᱮᱱᱟᱜ ᱪᱟᱥ ᱟᱨ ᱥᱟᱢᱟᱝ ᱥᱮᱫ ᱛᱚᱣᱟ ᱥᱤᱞᱯᱚ ᱦᱟᱨᱟ ᱨᱟᱠᱟᱯ ᱟᱠᱟᱱᱟ᱾ ᱯᱷᱤᱡᱤ ᱨᱮᱱᱟᱜ ᱢᱟᱨᱟᱝ ᱜᱷᱟᱨᱚᱧᱡᱽᱤᱭᱟᱹ ᱜᱟᱹᱭᱰᱟᱝᱜᱨᱟ (cattle ranch) ᱟᱹᱥᱩᱞ ᱢᱟᱴᱷ ᱫᱚ ᱭᱟᱠᱟᱨᱟ ᱡᱟᱦᱟ ᱫᱚ ᱗᱐ sq ᱠᱤᱞᱳᱢᱤᱴᱟᱨ (᱑᱗,᱐᱐᱐ ᱮᱠᱚᱨ) ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ ᱟᱨ ᱗᱐᱐᱐ ᱜᱷᱟᱨᱚᱧᱡᱽᱤᱭᱟᱹ ᱜᱟᱹᱭᱰᱟᱝᱜᱨᱟ ᱢᱮᱱᱟᱜ ᱠᱚᱣᱟ᱾ ᱱᱚᱣᱟ ᱫᱚ ᱛᱟᱵᱷᱩᱣᱟ ᱟᱨ ᱨᱟᱠᱩᱨᱟᱠᱤ ᱛᱟᱞᱟ ᱨᱮ ᱢᱮᱱᱟᱜᱼᱟ᱾ Localities ᱵᱷᱤᱛᱤ ᱞᱮᱵᱩ ᱨᱮᱜᱮ ᱫᱤᱥᱚᱢ ᱨᱮᱱᱟᱜ ᱨᱟᱡᱽᱜᱟᱲ ᱢᱮᱱᱟᱜᱼᱟ ᱟᱨ ᱫᱤᱥᱚᱢ ᱨᱮᱱ ᱯᱩᱱ ᱦᱟᱹᱴᱤᱝ ᱨᱮᱱ ᱯᱮ ᱦᱟᱹᱴᱤᱝ ᱦᱚᱲᱟᱜ ᱚᱲᱟᱜ ᱢᱮᱱᱟᱜᱼᱟ (᱕᱘᱐,᱐᱐᱐ ᱜᱟᱱ)᱾ ᱮᱴᱟᱜ ᱢᱩᱬᱩᱛ ᱱᱟᱜᱟᱨᱼᱥᱟᱦᱟᱨ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ ᱵᱟ, ᱞᱟᱣᱛᱳᱠᱟ, ᱱᱟᱫᱤ, ᱱᱟᱣᱥᱳᱨᱤ ᱨᱟᱠᱩᱨᱟᱠᱤ ᱟᱨ ᱟᱨᱥᱤᱜᱟᱛᱳᱠᱟ ᱮᱢᱟᱱ᱾ ᱵᱷᱤᱛᱤ ᱞᱮᱵᱩ ᱵᱮᱨᱦᱟᱭ ᱛᱮ ᱢᱤᱫ ᱢᱟᱨᱟᱝ ᱥᱚᱨᱚᱠ ᱰᱟᱦᱟᱨ ᱵᱮᱱᱟᱣ ᱟᱠᱟᱱᱟ᱾ ᱵᱟᱲᱟᱭ ᱡᱚᱝ ᱡᱟᱜᱟ ᱠᱚ ᱫᱚ ᱱᱟᱛᱟᱰᱳᱞᱟ ᱵᱤᱪ, ᱯᱨᱚᱥᱟᱱᱛ ᱵᱚᱱᱫᱚᱨ (ᱥᱩᱵᱷᱟ ᱠᱷᱚᱱ ᱕᱐ ᱠᱤᱢᱤ ᱥᱟᱹᱜᱤᱱ ᱢᱤᱫ ᱨᱤᱥᱳᱴ ᱛᱟᱞᱟᱢᱟ) ᱮᱢᱟᱱ᱾ ᱨᱟᱡᱽᱟᱹᱨᱤ ᱯᱷᱤᱡᱤ ᱨᱮᱱᱟᱜ ᱜᱮᱞᱯᱩᱱ ᱜᱚᱴᱟᱝ ᱯᱨᱚᱫᱮᱥ ᱜᱮ ᱱᱚᱣᱟ ᱵᱷᱤᱛᱤ ᱞᱮᱵᱩ ᱨᱮ ᱢᱮᱱᱟᱜᱼᱟ᱾ ᱵᱟᱝ, ᱱᱟᱫᱨᱳᱜᱟᱼᱱᱟᱵᱷᱳᱥᱟ ᱟᱨ ᱨᱟ ᱯᱨᱚᱫᱮᱥ ᱠᱚ ᱛᱮ ᱯᱟᱪᱮ ᱠᱷᱚᱰᱸ ᱵᱮᱱᱟᱣ ᱟᱠᱟᱱᱟ ᱟᱨ ᱱᱳᱭᱛᱟᱥᱤᱨᱤ, ᱱᱚᱢᱳᱥᱤ, ᱨᱮᱣᱟ, ᱥᱮᱨᱩᱭᱟ ᱟᱨ ᱛᱟᱭᱞᱮᱵᱷᱩ ᱤᱫᱤᱠᱟᱛᱮ ᱫᱚ ᱛᱟᱞᱢᱢᱟ ᱠᱷᱚᱰᱸ ᱵᱮᱱᱟᱣ ᱟᱠᱟᱱᱟ᱾ ᱱᱟᱜᱟᱢ ᱵᱟᱨᱦᱮ ᱡᱚᱱᱚᱲ ᱵᱷᱤᱛᱤ ᱞᱮᱵᱩ ᱴᱨᱟᱵᱷᱮᱞ ᱵᱟᱵᱚᱫᱽ ᱠᱟᱛᱷᱟ ᱣᱤᱠᱤᱦᱤᱨᱤ (Wikivoyage) ᱨᱮ ᱥᱟᱹᱠᱷᱭᱟᱹᱛ